Primele imagini cu PlayStation 5 au invadat YouTube după ce compania a ridicat embargo-ul de prezentare.
Sony a ridicat embargo-ul pentru prezentarea noii console PlayStation 5. Mai multe canale de YouTube au prezentat consola scoasă din pachet. PlayStation 5 și Xbox X vor fi lansate în luna noiembrie.
Se știe deja că PlayStation 5 va fi lansată în câteva săptămâni, însă până acum consola nu a fost prezentată decât de Sony.Embargo-ul a luat sfârșit. Mai mulți youtuberi au prezentat noua consolă și accesoriile cumpărate separat. Nu au avut voie să o arate și în acțiune – Sony nu le-a permis.PlayStation 5 este mult mai mare decât vechea generație și depășește ca dimensiuni și rivala Xbox X. Și controller-ul este mai mare.Justine Ezarik – youtuber: " Iată-l! Playstation 5! Este doar un clip de prezentare. Nu doar că despachetăm consola – avem și câteva accesorii. Cred că arată cool. Nu este un look tipic pentru o consolă, e futurist. Dacă nu îți place, asta nu e problema mea. Mie îmi place".Consolele așteptate de gameri de 7 ani vin în luna noiembrie. Mai întâi va deveni disponibilă Xbox X, în data de 10. Iar Playstation 5 va fi disponibilă în România de pe 19 noiembrie. Ambele vor costa 499 de dolari.